O‘zbekistondagi 413ta bozorda reyd o‘tkazilib, karantin qoidalarini buzganlar aniqlandi

Milliy gvardiya matbuot xizmati ma'lumotiga ko‘ra, tadbirlar davomida 84 kishi karantin qoidalarini buzgani aniqlangan.
«Bundan tashqari, joylarda sanitariya holatini yanada yaxshilash maqsadida 1306ta obektda dezinfeksiya ishlari amalga oshirildi», – deyiladi xabarda.
Toshkent shahar IIBBdan xabar qilishlaricha, 21 may kuni poytaxtdagi 470ta savdo va xizmat ko‘rsatish obektlarini tekshirish vaqtida 63ta qoidabuzarlik aniqlangan, 22 may kuni tekshirilgan 544ta obektdan 74tasida qoidaga amal qilmaslik holati qayd etilgan.
«21 may kuni 132ta holatda tibbiy niqobsiz ko‘chaga chiqish va 22 mayda ham tibbiy niqobni taqmagan 110 kishi aniqlandi. Shu ikki kun ichida patrul xizmati xodimlari jamoat joylarida tibbiy niqoblarsiz bo‘lgan 187 kishini aniqladilar», – deyiladi poytaxt IIBB axborotida.
Ma'lumot uchun, MJtKning 54-moddasiga asosan, karantin qoidalarini buzganlar quyidagi miqdorlarda jarimaga tortiladi:
Eslatib o‘tamiz, 23 may kuni Toshkentdagi «O‘rikzor» savdo majmuasida koronavirus infeksiyasi aniqlanib, bozor vaqtinchalik yopilgani ma'lum bo‘lgan edi.
Yakunlanayotgan haftada O‘zbekiston bo‘ylab karantindan tashqaridagi kishilarda ham koronavirus aniqlanishi holatlari ko‘paydi. Sog‘liqni saqlash vazirligi hafta davomida bir necha marta aholini xotirjamlikka berilmaslikka chaqirdi.
«Kasallanish holatlari shu tempda o‘ssa, qat'iy karantin qaytadi», dedi Sog‘liqni saqlash vazirining birinchi o‘rinbosari – Sanitariya-epidemiologik osoyishtalik agentligi direktori Bahodir Yusupaliyev Kun.uz muxbiri bilan suhbatda.
Avvalroq Toshkent shahar IIBB ayrim fuqarolar sanitariya-epidemiologiya qoidalariga umuman rioya qilmay qo‘yganini ta'kidlab chiqqan edi.